В източниците няма съгласие относно това дали Крас е поискал подкрепления или сената просто се възползва от завръщането на Помпей в Италия, но на Помпей е било наредено да не се връща в Рим, а директно да се насочи към южните части на Италия за да помогне на Крас. Също така сената изпраща подкрепления под командването на „Лукул“ – погрешно смятан от Апиан за Луций Лициний Лукул, който по това време командва римските сили в Третата Митридатова война. Изглежда „Лукул“ на Апиан е проконсулът на Македония, Марк Теренций Варон Лукул (консул през 73 пр.н.е. и по-малък брат на Луций Лукул). С легионите на Помпей идващи от север и с пристигането на легионите на Лукул в Брундизум, Крас разбира че ако той не потуши бунта бързо „лаврите ще бъдат обрани“ от военачалниците идващи на помощ (Помпей и Лукул). За да избегне подобен сценарии Крас притиска легионите си за да завърши конфликта бързо.